[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.5.2006

COM(2006) 227 τελικό

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

περί τροποποιήσεως του παραρτήματος του κανονισμού (ΕΚ) αριθ. 2042/2000 για την επιβολή οριστικού δασμού αντιντάμπινγκ στις εισαγωγές συσκευών λήψης εικόνων για την τηλεόραση, καταγωγής Ιαπωνίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Πλαίσιο της πρότασης |

110 | Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε την τελευταία φορά με τον κανονισμό (ΕΚ) αριθ. 2117/2005 του Συμβουλίου (εφεξής «ο βασικός κανονισμός») και αποσκοπεί στην προσθήκη των συσκευών λήψης εικόνων για την τηλεόραση σε παράρτημα του κανονισμού (ΕΚ) αριθ. 2042/2000. Το παράρτημα αυτό περιλαμβάνει κατάλογο συσκευών λήψης εικόνων για την τηλεόραση οι οποίες, παρόλο που εμπίπτουν στην περιγραφή του προϊόντος, δεν μπορούν να θεωρηθούν συσκευές τηλεοπτικών μεταδόσεων και, συνεπώς, πρέπει να εξαιρεθούν από τον δασμό αντιντάμπιγκ. |

120 | Γενικό πλαίσιο Η παρούσα πρόταση υποβάλλεται στο πλαίσιο της εφαρμογής του βασικού κανονισμού και προκύπτει από έρευνα που διεξήχθη σύμφωνα με τις απαιτήσεις επί της ουσίας και επί της διαδικασίας που θέτει ο βασικός κανονισμός. |

139 | Ισχύουσες διατάξεις στον τομέα της πρότασης Δεν υπάρχουν διατάξεις στο πλαίσιο της παρούσας πρότασης. |

141 | Συνοχή με άλλες πολιτικές και στόχους της Ένωσης Δεν ισχύει. |

Διαβουλευσεισ με τα ενδιαφερομενα μερη και αξιολογηση των επιπτωσεων |

Διαβουλεύσεις με τα ενδιαφερόμενα μέρη |

219 | Τα ενδιαφερόμενα μέρη τα οποία αφορά η διαδικασία είχαν ήδη τη δυνατότητα να υποστηρίξουν τα συμφέροντά τους κατά την έρευνα, σύμφωνα με τις διατάξεις του βασικού κανονισμού. |

Συγκέντρωση και χρησιμοποίηση εμπειρογνωμοσύνης |

229 | Δεν υπήρξε ανάγκη προσφυγής σε εξωτερικούς εμπειρογνώμονες. |

230 | Αξιολόγηση των επιπτώσεων Η παρούσα πρόταση απορρέει από την εφαρμογή του βασικού κανονισμού. Ο βασικός κανονισμός δεν προβλέπει αξιολόγηση των επιπτώσεων αλλά περιέχει πλήρη κατάλογο των όρων που πρέπει να εκτιμηθούν. |

Νομικά στοιχεία της πρότασης |

305 | Περίληψη της προτεινόμενης δράσης Η Επιτροπή έλαβε αιτήσεις από δύο Ιάπωνες παραγωγούς εξαγωγείς συσκευών λήψης εικόνων για την τηλεόραση, με σκοπό την προσθήκη ορισμένων μοντέλων επαγγελματικών συσκευών λήψης, και των εξαρτημάτων τους, στο παράρτημα του κανονισμού (ΕΚ) 2042/2000 του Συμβουλίου και, κατά συνέπεια, την εξαίρεσή τους από την επιβολή δασμού. Όλα τα υπό εξέταση μοντέλα θεωρήθηκαν επαγγελματικές συσκευές λήψης οι οποίες πρέπει να εξαιρεθούν από την επιβολή δασμού. Προτείνεται, συνεπώς, να εξαιρεθούν όλα τα μοντέλα που εξάγουν οι εταιρείες Hitachi και Matsushita δυνάμει του άρθρου 1 παράγραφος 3 στοιχείο ε) του κανονισμού (ΕΚ) αριθ. 2042/2000 και, κατ’ επέκταση, να προστεθούν στο παράρτημα. Επομένως, προτείνεται στο Συμβούλιο να εγκρίνει τη συνημμένη πρόταση κανονισμού. |

310 | Νομική βάση Κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου, της 21ης Δεκεμβρίου 2005. |

329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Συνεπώς, η αρχή της επικουρικότητας δεν εφαρμόζεται. |

Αρχή της αναλογικότητας Η παρούσα πρόταση είναι σύμφωνη με την αρχή της αναλογικότητας για τον/τους ακόλουθο/ους λόγο/ους. |

331 | Η μορφή δράσης περιγράφεται στον προαναφερόμενο βασικό κανονισμό και δεν επιτρέπει τη λήψη εθνικών αποφάσεων. |

332 | Δεν υπάρχουν στοιχεία σχετικά με τον τρόπο με τον οποίο θα περιοριστούν στο ελάχιστο η οικονομική επιβάρυνση και ο διοικητικός φόρτος που θα αναλάβουν η Κοινότητα, οι εθνικές αρχές, οι περιφερειακές και τοπικές αρχές, οι οικονομικοί παράγοντες και οι πολίτες, και θα διασφαλιστεί ότι αυτά είναι ανάλογα προς το στόχο της πρότασης. |

Επιλογή νομικών μέσων |

341 | Προτεινόμενα νομικά μέσα: κανονισμός. |

342 | Η χρήση άλλων μέσων δεν θα ήταν σκόπιμη για τον/τους ακόλουθο/ους λόγο/ους. Ο προαναφερόμενος βασικός κανονισμός δεν προβλέπει τη χρησιμοποίηση άλλων μέσων. |

Δημοσιονομικες επιπτωσεις |

409 | Η παρούσα πρόταση δεν έχει επιπτώσεις στον κοινοτικό προϋπολογισμό. |

1. Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

περί τροποποιήσεως του παραρτήματος του κανονισμού (ΕΚ) αριθ. 2042/2000 για την επιβολή οριστικού δασμού αντιντάμπινγκ στις εισαγωγές συσκευών λήψης εικόνων για την τηλεόραση, καταγωγής Ιαπωνίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] ("ο βασικός κανονισμός"),

την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή,

Εκτιμώντας τα ακόλουθα:

Α. ΠΡΟΗΓΟΥΜΕΝΕΣ ΔΙΑΔΙΚΑΣΙΕΣ

(1) Το Συμβούλιο, με τον κανονισμό (EΚ) αριθ. 1015/94[2], επέβαλε οριστικό δασμό αντιντάμπινγκ στις εισαγωγές συσκευών λήψης εικόνων (TCS) για την τηλεόραση, καταγωγής Ιαπωνίας.

(2) Τον Σεπτέμβριο 2000, το Συμβούλιο, με τον κανονισμό (EΚ) αριθ. 2042/2000[3], επιβεβαίωσε τους οριστικούς δασμούς αντιντάμπινγκ που επέβαλε ο κανονισμός (ΕΚ) αριθ. 1015/94 (όπως τροποποιήθηκε στη συνέχεια) βάσει του άρθρου 11 παράγραφος 2 του βασικού κανονισμού.

(3) Με τον κανονισμό (ΕΚ) αριθ. 2042/2000 άρθρο 1 παράγραφος 3 στοιχείο ε), το Συμβούλιο απέκλεισε συγκεκριμένα από το πεδίο εφαρμογής του δασμού αντιντάμπινγκ τις συσκευές λήψης εικόνων που απαριθμούνται στο παράρτημα του εν λόγω κανονισμού ("το παράρτημα"), οι οποίες αποτελούν επαγγελματικές συσκευές λήψης υψηλής τεχνολογίας που εμπίπτουν από τεχνική άποψη στον ορισμό προϊόντος που περιέχεται στο άρθρο 1 παράγραφος 2 του εν λόγω κανονισμού, αλλά δεν μπορούν να θεωρηθούν συσκευές λήψης εικόνων για την τηλεόραση.

(4) Η Επιτροπή, με ανακοίνωση της 29ης Σεπτεμβρίου 2005[4] κίνησε διαδικασία επανεξέτασης σύμφωνα με το άρθρο 11 παράγραφος 2 του βασικού κανονισμού σχετικά με τα μέτρα αντιντάμπινγκ που ισχύουν στις εισαγωγές TCS καταγωγής Ιαπωνίας.

B. ΕΡΕΥΝΑ ΣΧΕΤΙΚΑ ΜΕ ΝΕΑ ΜΟΝΤΕΛΑ ΕΠΑΓΓΕΛΜΑΤΙΚΩΝ ΣΥΣΚΕΥΩΝ ΛΗΨΗΣ

1. Διαδικασία

(5) Δύο ιάπωνες παραγωγοί εξαγωγείς, και συγκεκριμένα οι εταιρείες Matsushita και Hitachi Denshi (Europa) GmbH (‘Hitachi’), ενημέρωσαν την Επιτροπή ότι είχαν την πρόθεση να διαθέσουν νέα μοντέλα επαγγελματικών συσκευών λήψης στην κοινοτική αγορά και ζήτησαν από την Επιτροπή να προστεθούν τα νέα αυτά μοντέλα επαγγελματικών συσκευών λήψης, καθώς και τα εξαρτήματά τους, στο παράρτημα του κανονισμού (EΚ) αριθ. 2042/2000 του Συμβουλίου, έτσι ώστε να εξαιρεθούν από το πεδίο εφαρμογής των δασμών αντιντάμπινγκ.

(6) Η Επιτροπή ενημέρωσε σχετικά τον κοινοτικό κλάδο παραγωγής και άρχισε έρευνα προκειμένου να προσδιοριστεί κατά πόσον τα υπό εξέταση προϊόντα εμπίπτουν στο πεδίο των δασμών αντιντάμπινγκ και κατά πόσον έπρεπε να τροποποιηθεί ανάλογα το διατακτικό του κανονισμού (ΕΚ) αριθ. 2042/2000 του Συμβουλίου.

2. Μοντέλα που αποτελούν αντικείμενο της έρευνας

(7) Οι αιτήσεις για απαλλαγή, που υποβλήθηκαν συνοδευόμενες από τις σχετικές τεχνικές πληροφορίες, αφορούσαν τα ακόλουθα μοντέλα συσκευών λήψης:

Matsushita:

- Κεφαλή συσκευής λήψης AK-HC910L·

- Κεφαλή συσκευής λήψης AK-HC1500G·

- Μονάδα ελέγχου συσκευής λήψης AK-HRP900·

- Μονάδα ελέγχου συσκευής λήψης AK-HRP150·

Όλα τα μοντέλα παρουσιάστηκαν ως διάδοχα μοντέλα άλλων μοντέλων που έχουν ήδη εξαιρεθεί από το πεδίο εφαρμογής των ισχυόντων μέτρων αντιντάμπινγκ.

Hitachi:

- Κεφαλή συσκευής λήψης DK-H31·

- Πίνακας τηλε-ελέγχου RU-3300N.

Κα τα δύο μοντέλα παρουσιάστηκαν ως μοντέλα που ομοιάζουν κατά πολύ σε μοντέλα που έχουν ήδη εξαιρεθεί από το πεδίο εφαρμογής των ισχυόντων μέτρων αντιντάμπινγκ. Δεν προσφέρονται σε συνδυασμό με τριαξονικό σύστημα ή τριαξονικό προσαρμογέα και χρησιμοποιούνται για συσκευές λήψης για επιτήρηση και τηλεδιάσκεψη καθώς και σε εργαστήρια και βιβλιοθήκες.

3. Πορίσματα

2. Κεφαλές συσκευής λήψης AK-HC910L και AK-HC1500G, μονάδες ελέγχου συσκευής λήψης AK-HRP900 και AK-HRP150

(8) Οι κεφαλές συσκευής λήψης AK-HC910L και AK-HC1500G και οι μονάδες ελέγχου συσκευής λήψης AK-HRP900 και AK-HRP150 εμπίπτουν στην περιγραφή του προϊόντος του άρθρου 1 παράγραφος 2 σημείο α) του κανονισμού (ΕΚ) αριθ. 2042/2000 του Συμβουλίου. Ωστόσο, χρησιμοποιούνται κατά κύριο λόγο για επαγγελματικές εφαρμογές και διαπιστώθηκε ότι είναι επαγγελματικές συσκευές λήψης κατά την έννοια του άρθρου 1 παράγραφος 3 σημείο ε) του κανονισμού (ΕΚ) αριθ. 2042/2000. Συνεπώς, πρέπει να εξαιρεθούν από το πεδίο εφαρμογής των σημερινών μέτρων αντιντάμπινγκ και να προστεθούν στο παράρτημα του κανονισμού (ΕΚ) αριθ. 2042/2000.

(9) Σύμφωνα με την καθιερωμένη πρακτική των κοινοτικών οργάνων, οι εν λόγω συσκευές λήψης εικόνων για την τηλεόραση πρέπει να απαλλάσσονται από τον δασμό αντιντάμπινγκ από την ημερομηνία κατά την οποία οι υπηρεσίες της Επιτροπής παραλαμβάνουν τη σχετική αίτηση απαλλαγής. Συνεπώς, όλες οι εισαγωγές των κατωτέρω συσκευών λήψης, οι οποίες πραγματοποιήθηκαν στις 5 Σεπτεμβρίου 2005 και μετά, πρέπει να απαλλαγούν από τον δασμό αντιντάμπινγκ από την προαναφερθείσα ημερομηνία:

Matsushita:

- Κεφαλή συσκευής λήψης AK-HC910L·

- Κεφαλή συσκευής λήψης AK-HC1500G·

- Μονάδα ελέγχου συσκευής λήψης AK-HRP900·

- Μονάδα ελέγχου συσκευής λήψης AK-HRP150.

- Κεφαλές συσκευής λήψης DK-H31 και πίνακας τηλε-ελέγχου RU-3300N

(10) Η κεφαλή συσκευής λήψης DK-H31 και ο πίνακας τηλε-ελέγχου RU-3300N εμπίπτουν στην περιγραφή προϊόντος που περιέχεται στο άρθρο 1 παράγραφος 2 σημείο α) του κανονισμού (ΕΚ) αριθ. 2042/2000 του Συμβουλίου. Εντούτοις, χρησιμοποιούνται κυρίως για επαγγελματικές εφαρμογές και δεν πωλούνται με το αντίστοιχο τριαξονικό σύστημα ή προσαρμογέα στην κοινοτική αγορά. Ως εκ τούτου, συνήχθη το συμπέρασμα ότι πρέπει να θεωρηθούν επαγγελματικές συσκευές λήψης οι οποίες εμπίπτουν στον ορισμό του άρθρου 1 παράγραφος 3 σημείο ε) του κανονισμού (ΕΚ) αριθ. 2042/2000. Συνεπώς, πρέπει να εξαιρεθούν από το πεδίο εφαρμογής των ισχυόντων μέτρων αντιντάμπινγκ και να προστεθούν στο παράρτημα του κανονισμού (ΕΚ) αριθ. 2042/2000.

(11) Σύμφωνα με την καθιερωμένη πρακτική των κοινοτικών οργάνων, οι εν λόγω συσκευές λήψης εικόνων για την τηλεόραση πρέπει να απαλλάσσονται από τον δασμό αντιντάμπινγκ από την ημερομηνία κατά την οποία οι υπηρεσίες της Επιτροπής παραλαμβάνουν τη σχετική αίτηση απαλλαγής. Συνεπώς, όλες οι εισαγωγές των κατωτέρω συσκευών λήψης, οι οποίες πραγματοποιήθηκαν στις 3 Νοεμβρίου 2005 και μετά, πρέπει να απαλλαγούν από τον δασμό αντιντάμπινγκ από την προαναφερθείσα ημερομηνία:

Hitachi:

- Κεφαλή συσκευής λήψης DK-H31·

- Πίνακας τηλε-ελέγχου RU-3300N.

4. Ενημέρωση των ενδιαφερόμενων μερών και συμπεράσματα

(12) Η Επιτροπή ενημέρωσε τον κοινοτικό κλάδο παραγωγής και τους εξαγωγείς συσκευών λήψης εικόνων για την τηλεόραση (TCS) σχετικά με τα πορίσματά της και τους έδωσε την ευκαιρία να εκθέσουν τις απόψεις τους. Κανένα από τα μέρη δεν προέβαλε αντιρρήσεις σχετικά με τα πορίσματα της Επιτροπής.

(13) Με βάση τα ανωτέρω, ο κανονισμός (ΕΚ) αριθ. 2042/2000 του Συμβουλίου πρέπει να τροποποιηθεί ανάλογα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 2042/2000 του Συμβουλίου αντικαθίσταται από το παράρτημα του παρόντος κανονισμού.

Άρθρο 2

1. Ο παρών κανονισμός τίθεται σε ισχύ την ημέρα που έπεται της δημοσίευσής του στην Επίσημη Εφημερίδα της Ευρωπαϊκής Ένωσης .

2. Ο παρών κανονισμός εφαρμόζεται στις εισαγωγές των κατωτέρω μοντέλων, τα οποία παράγονται και εξάγονται προς την Κοινότητα από τους ακόλουθους παραγωγούς εξαγωγείς:

α) Matsushita από τις 5 Σεπτεμβρίου 2005

- Κεφαλή συσκευής λήψης AK-HC910L·

- Κεφαλή συσκευής λήψης AK-HC1500G·

- Μονάδα ελέγχου συσκευής λήψης AK-HRP900·

- Μονάδα ελέγχου συσκευής λήψης AK-HRP150·

β) Hitachi από τις 3 Νοεμβρίου 2005

- Κεφαλή συσκευής λήψης DK-H31·

- Πίνακας τηλε-ελέγχου RU-3300N.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Κατάλογος επαγγελματικών συσκευών λήψης εικόνων, που δεν έχουν χαρακτηριστεί ως συσκευές λήψης εικόνων για την τηλεόραση (συσκευές τηλεοπτικών μεταδόσεων) και που εξαιρούνται από το πεδίο εφαρμογής των μέτρων

Εταιρεία | Κεφαλή συσκευής λήψης | Σκόπευτρο | Μονάδα ελέγχου συσκευής λήψης | Μονάδα λειτουργικού ελέγχου | Κεντρική μονάδα ελέγχου | Προσαρμογέας συσκευής λήψης |

Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE(1) DXF-801CE(1) HDVF-C30W | CCU-M3P CCU-M5P CCU-M7P CUU-M5AP(1) | RM-M7G RM-M7E(1) | __ | CA-325P CA-325AP CA-325B CA-327P CA-537P CA-511 CA-512P CA-513 VCT-U14(1) |

DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP(1) DXC-D35PH(1) DXC-D35PL(1) DXC-D35PK(1) DXC-D35WSPL(1) DSR-135PL(1) |

Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400(1) HC-400W(1) HDL-37E HDL-10 HDL-40 HC-500(1) HC-500W(1) | VF15-21/22 VF-4523 VF15-39 VF15-46(1) VF5040(1) VF5040W(1) | MA-200/230 MA-200A(1) MA-400(1) CCU-37 CCU-10 | RCU-240 RCU-390(1) RCU-400(1) RCU-240A | __ | CA-340 CA-300 CA-230 CA-390 CA-400(1) CA-450(1) |

Hitachi | SK-H5 SK-H501 DK-7700 DK-7700SX HV-C10 HV-C11 HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP- C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA(1) V-21(1) V-21W(1) V-35(1) DK-H31(1) | GM-5 (A) GM-5-R2 (A) GM-5-R2 GM-50 GM-8A(1) GM-9(1) GM-51(1) | RU-C1 (B) RU-C1 (D) RU-C1 RU-C1-S5 RU-C10 (B) RU-C10 (C) RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A(1) RC-Z21A(1) RU-Z3(1) RC-Z3(1) RU-Z35(1) RU-3300N(1) | __ | __ | CA-Z1 CA-Z2 CA-Z1SJ CA-Z1SP CA-Z1M CA-Z1M2 CA-Z1HB CA-C10 CA-C10SP CA-C10SJA CA-C10M CA-C10B CA-Z1A(1) CA-Z31(1) CA-Z32(1) CA-ZD1(1) CA-Z35(1) EA-Z35(1) |

Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE (*) WV-F-565HE AW-F575HE AW-E600 AW-E800 AW-E800A AW-E650 AW-E655 AW-E750 AW-E860L AK-HC910L AK-HC1500G | WV-VF65BE WV-VF40E WV-VF39E WV-VF65BE (*) WV-VF40E (*) WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E (*) WV-CB700AE (*) WV-RC700/B (*) WV-RC700/G (*) WV-RC700A/B (*) WV-RC700A/G (*) WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 AK-HRP900 AK-HRP150 | __ | __ | WV-AD700SE WV-AD700ASE WV-AD700ME WV-AD250E WV-AD500E (*) AW-AD500AE AW-AD700BSE |

JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-F560E KY-27CECH KH-100U KY-D29ECH KY-D29WECH(1) | VF-P315E VF-P550E VF-P10E VP-P115E VF-P400E VP-P550BE VF-P116E VF-P116WE(1) VF-P550WE(1) | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | __ | __ | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E |

Olympus | MAJ-387N MAJ-387I | OTV-SX 2 OTV-S5 OTV-S6 |

Συσκευή λήψης OTV-SX |

(*) Που καλείται επίσης κεντρική μονάδα ρύθμισης (MSU) ή κεντρικός πίνακας οργάνων ελέγχου (MCP). (1) Μοντέλα που απαλλάσσονται υπό τον όρο ότι το αντίστοιχο τριαξονικό σύστημα ή τριαξονικός προσαρμογέας δεν πωλείται στην αγορά της ΕΚ. |

[1] ΕΕ L 56, 6.3.1996, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 2117/2005 (ΕΕ L 340, 23.12.2005, σ. 17)

[2] ΕΕ L 111, 30.4.1994, σ. 106. Καvovισμός όπως τρoπoπoιήθηκε τελευταία με τov καvovισμό (ΕΚ) αριθ. 1754/2004 (ΕΕ L 313, 12.10.2004, σ. 1).

[3] ΕΕ L 244, 29.9.2000, σ. 38. Καvovισμός όπως τρoπoπoιήθηκε τελευταία με τov καvovισμό (ΕΚ) αριθ. 1454/2005 (ΕΕ L 231, 8.9.2005, σ. 1).

[4] ΕΕ C 239, 29.9.2005, σ. 9.